Pašvenčio ąžuolas

Pašvenčio ąžuolas – išskirtinis ąžuolas Anykščių rajone, Andrioniškio seniūnijoje, Pašvenčio viensėdyje, 350 m į pietryčius nuo kelio . Medis auga 4 km į šiaurės rytus nuo Andrioniškio, 1,5 km į pietvakarius nuo Sedeikių tilto. Aptinkamas pamiškėje, praėjus 100 m už senos sodybos link Šventosios upės.

Ąžuolas paskelbtas valstybės saugomu gamtos paveldo paminklu Aplinkos ministro 2022 m. birželio 14 d. įsakymu Nr. D1-184.Saugomų teritorijų valstybės kadastras. Pašvenčio ąžuolas stvk.lt/map Auga Šimonių girios biosferos poligonui priklausančioje teritorijoje.Pašvenčio ąžuolas (žemėlapis) 

Pašvenčio ąžuolo aplinkoje – medžiais apaugusi nedidelė aukštumėlė, apsupta Šventosios upės senvagių. Greta įsikūrusi etnoarchitektūrinė sodyba, kuri savo amžių skaičiuoja nuo XIX a. pabaigos. Priklausė Stukams, Purliams. Šalia sodybos išlikę trys didingi ąžuolai, kurių praeityje buvo daugiau, dėl to vietiniai gyventojai šios sodybos savininkus vadino Ąžuolų Stukais.

 Šaltiniai 

Kategorija:Lietuvos gamtos paveldo objektai
Kategorija:Anykščių rajono paveldas